जाट महासंगम कल, कई सामाजिक प्रस्ताव लेंगे
जाटसमाज उत्थान सेवा समिति की ओर से दूसरा जाट महासंगम 27 दिसंबर को हरणी महादेव में होगा। केंद्रीय राज्यमंत्री सांवरलाल जाट, दिल्ली के सांसद परवेश वर्मा, “इनसो’ के राष्ट्रीय अध्यक्ष दिग्विजय सिंह चौटाला, जाट सेना के राष्ट्रीय अध्यक्ष नवीन चौधरी, जाट आरक्षण समिति के राष्ट्रीय अध्यक्ष एचपी सिंह परिहार, विधानसभा में नेता प्रतिपक्ष रामेश्वर डूडी, पूर्व केंद्रीय मंत्री लालचंद कटारिया सहित कई नेता शिरकत करेंगे।
जाट समाज उत्थान सेवा समिति के जिलाध्यक्ष धन्नालाल पादवा ने शुक्रवार को प्रेसवार्ता में बताया कि महासंगम में शहीद भगतसिंह फाउंडेशन संस्था का गठन किया जाएगा। यह संस्था खेलकूद एवं शिक्षा को बढ़ावा देने संबंधी काम करेगी। वीर तेजा हॉस्पिटल बनाने के प्रस्ताव सहित सामाजिक बदलाव से संबंधित कई प्रस्ताव पारित किए जाएंगे। समिति के अंबालाल जाट ने बताया कि महासंगम में भाग लेने के लिए शुरू किया गया तेजा रथ शुक्रवार तक 1063 गांवों में घूम चुका है।
कईप्रस्ताव पारित किए जाएंगे
समितिप्रवक्ता शंकरलाल जाट ने बताया कि महासंगम में शिक्षा, खेलकूद सहित समाज में फैली कई सामाजिक बुराइयों के संबंध में महासंगम में कई निर्णय पारित किए जाएंगे। महासंगम की तैयारियों के लिए कई समितियों का गठन किया गया है।
hin_Deva awa_Deva hin_Deva hin_Deva hin_Deva